יורם פאלק

יורם פאלק (נולד ב-27 בנובמבר 1941) הוא במאי, מעבד, כותב ומורה בתיאטרון הישראלי.

קורות חייו
נולד וגדל בקיבוץ הדתי שדה אליהו שבעמק בית שאן (אחרון יישובי "חומה ומגדל"). הוריו, ירחמיאל וחנה פאלק, הם ילידי גרמניה וממייסדי הקיבוץ. הוריו היו חלוצים ועובדי אדמה. בשנים ההן היו מעט מקלטי רדיו, שלא לדבר על טלוויזיה. סרטי קולנוע הוקרנו באסם של הקיבוץ כשהחברים יישובים על שקים או על כיסאות שהביאו מהבית. בקיץ היו מגיעות הצגות תיאטרון מתל אביב לאמפיתיאטרון הרומי בבית שאן הסמוכה. אולי כך, בזכות הצגות כמו "הדיבוק" עם חנה רובינא, "החייל האמיץ שוויק" עם מאיר מרגלית ו"חנה סנש" עם מרים זוהר, נולדה האהבה הגדולה לקסם התיאטרון ולשחקנים. את שירותו הצבאי עשה כחייל חי"ר במסגרת הנח"ל.

ב-1967 החל ללמוד בחוגים לספרות עברית, ספרות אנגלית ותיאטרון באוניברסיטת תל אביב. הוא בעל תואר ראשון בחוגים אלה ותעודת הוראה באנגלית. עם סיום לימודיו, ב-1971, המחיז וביים בתיאטרון "מרתף" את הסיפורים "הרופא וגרושתו" ו"פרנהיים", פרי עטו של ש"י עגנון, בכיכובם של אהובה יובל וגד קינר. ההצגה זכתה לשבחי הביקורת.

עדית זרטל כתבה בעיתון "דבר" על ההפקה:

ב-1971 נסע ללונדון ולמד שלוש שנים במסלול בימוי בבית הספר "דרמה סנטר", והוא בוגר מסלול זה (1976) (באותו זמן למדו שם גם הבמאים עמרי ניצן ועמית גזית). אלו היו שנים עתירות השראה לאוהב תיאטרון. לא רק הודות לבית הספר ומוריו, אלא גם בזכות הקסם הייחודי והשחקנים הנפלאים שהופיעו על בימות התיאטרון בלונדון באותן שנים.
בתום הלימודים שהה חודשיים במחיצת הלהקה השייקספירית המלכותית ונכח בחזרות להצגה "טרואילוס וקרוסידה" בבימויו של ג'ון ברטון.

גרי בילו, מייסדו ומנהלו הראשון של תיאטרון באר שבע, שצפה ב-1971 בהצגה "הרופא וגרושתו" שביים פאלק, העניק לו הזדמנות ראשונה והזמין אותו לתיאטרון הדרומי; ובשנים 1976 עד 1981 כיהן כבמאי הבית של תיאטרון באר שבע. לאחר מכן ביים במרבית התיאטראות הרפרטוארים בישראל: החאן, באר שבע, חיפה, בית ליסין, הקאמרי, הבימה, יידישפיל.

הוא ביים הצגות קלאסיות כמו "בית ברנרדה אלבה" של לורקה, "בית הבובות" של איבסן, "שש נפשות מחפשות מחבר" של פיראנדלו ו"רומיאו ויוליה" של שייקספיר. לצד זה ביים מחזות מקוריים כמו "הרצח של פיירו" מאת ערן בניאל ו"פויגלמאן" של אהרן מגד.

פאלק הוא הראשון שהמחיז את ספריו של עגנון, עד היום עיבד וביים עשרה מחזות שהועלו בתיאטראות בישראל לפי טקסטים של ש"י עגנון, יותר מכל במאי אחר. ההצגה "שירה", שהועלתה בתיאטרון הקאמרי, זכתה בפרס מסקין – ההפקה המקורית הטובה ביותר, ב-29 במרץ 1990. ב-1990 זכה אילן דר בפרס על שם חנה רובינא ובפרס עיריית תל אביב לאמנות הבמה על גילום דמותו של פרופסור הרבסט בהצגה. בהצגה כיכבו גם לבנה פינקלשטיין, סנדרה שדה ועוד.

יורם פאלק זכה בפרס שייבר לספרות ולאומנות שהוענק לו בבית שלום עליכם, נימוקי הוועדה היו:

ב-12 בינואר 2013 תעלה ההצגה "סולומון גריפ" בבימויו של פאלק בתיאטרון יידישפיל. זאת הפעם הראשונה שחנוך לוין מוצג על בימות התיאטרון בעולם בשפת היידיש.

במשך עשרים ושמונה שנה, מספטמבר 1981 עד 2009 שימש יורם פאלק כמורה (לימד משחק וניתוח טקסט) ובמאי בבית צבי. לימד במשך שנה בחוג לתיאטרון בבית הספר לקולנוע "מעלה".

יורם פאלק מתגורר ביפו.

פרסים ליורם פאלק, לשחקנים ולהצגות בבימויו
 2007 – פרס שחקנית השנה לנטשה מנור בפסטיבל עכו עבור "ככה זה קרה", הצגת היחיד בכיכובה.
 2007 – פרס שחקנית השנה לנטשה מנור בתיאטרונטו עבור "ככה זה קרה", הצגת היחיד בכיכובה.
 1999 - פרס שייבר לספרות ולאומנות.
 1996 – פרס השחקן והשחקנית הטובים ביותר לעמוס לביא וחגית דסברג בפסטיבל עכו.
 1990 – ההצגה "שירה" זכתה בפרס מסקין – ההפקה המקורית הטובה ביותר.
 1990 – הפרס על שם חנה רובינא לאילן דר על גילום דמותו של פרופסור הרבסט בהצגה "שירה".
 1990 – פרס עיריית תל אביב לאמנות הבמה על גילום דמותו של פרופסור הרבסט בהצגה "שירה".
 1983 – פרס כינור דוד לזהרירה חריפאי על משחקה בהצגה "יונו והטווס".
 1982 – פרס כינור דוד לטטיאנה קנליס-אולייר על תפקיד הבת החורגת בהצגה "שש נפשות מחפשות מחבר".

אודות הצגותיו
אחד המשפטים שפאלק הולך לאורם הוא מתוך "שירה" של עגנון: "דמיונו של אדם מחולל את מעשיו." כלומר שההבדל בין עולם המציאות לעולם דמיון הוא מאוד דק. הוא מתעסק הרבה מאוד בחלומות ומנסה ליצור על הבמה עולם של חלום. לכן המחזאים האהובים עליו, אותם גם ביים הם פיראנדלו ולורקה.

הוא מחפש פיוט בימתי בתיאטרון. הוא מאוד אוהב ספרות ושירה ולכן הרבה לעשות עיבודים של ספרות לתיאטרון – בעיקר העיבודים לעגנון.

שירה
ההצגה "שירה" הועלתה ב-11 במרץ 1989 בתיאטרון הקאמרי וזכתה להצלחה קופתית ולהצלחה ביקורתית. היא הציגה ב-1990 במוסקבה ובלנינגרד וכמו כן בפסטיבל התיאטרון של שיקגו, לצד "חלום ליל קיץ" של קנת בראנה.

"שירה" על פי ש"י עגנון בתיאטרון הקאמרי. עיבוד ובימוי: יורם פאלק. תפאורה ותלבושות: דוד שריר. מסיכות: יהודית גרינשפן. מוזיקה: אורי וידיסלבסקי. תאורה: חני ורדי. תנועה: דניאלה מיכאלי. אילן דר - ד"ר מנפרד הרבסט, מרצה באוניברסיטה. לבנה פינקלשטיין – הנרייטה, אשתו. סנדרה שדה – שירה, אחות בבית חולים. אסתר גרינברג שבק – שיכרסון. ענת מנדלסון – זהרה, בתם של מנפרד והנרייטה. נעמה שפירא - תמרה, בתם של מנפרד והנרייטה/ תמימה קוטשינסקי. פסנתרן חיים גרינשפון.

רוברטו פולק – אקסלרוד/ הצל/ אברהם וחצי/ נהג. שולמית אדר – האחות הזקנה/ גברת בכלם/ מוכרת הסיגריות. בשמת אלוני – ליסבת ניי/ אניטה בריק/מלצרית.יהויכין פרידלנדר – בעל בית קפה/ פרופסור בכלם. אבי שבי – חייל אנגלי/ מלצר/ קיבוצניק/ מצורע. פסנתרן חיים גרינשפון.

המחזה הועלה בשנית לפי עיבודו של פאלק כעבור חמש עשרה שנה, בתיאטרון באר שבע בבימויו של ניר ארז בשנת 2004, בכיכובו של דורון תבורי כד"ר מנפרד הרבסט.

ההצגה
פאלק לא המחיז את הרומן למחזה, אלא לקח חלקים ממנו, בלי לשנותם וחיבר אותם אילו לאילו.

בעזבונו של עגנון נמצאו פרקים שבחר להשאירם מחוץ לרומן ובהם שלושה שפאלק בחר להכניסם להצגה: וידויו של הרבסט על בגידתו בהנרייטה אשתו, ביקורם של הרבסט והנרייטה, אצל פרופסור בכלם ופרק הסיום של פגישתם שירה והרבסט בבית החולים למצורעים.

ההצגה משלבת בין ריאליזם היסטורי לדרמת נפש פיוטית. הריאליזם ההיסטורי ניכר בתפאורת האבן הירושלמית, אותה עיצב דוד שריר, בנעימות בתי קפה מברלין של שנות השלושים. כמו גם בעלילה המתרחשת בירושלים של שנות השלושים והארבעים, בתיאור קשיי התאקלמותם של היקים והמאבק על המדינה שבדרך.

הדרמה היא תיאור אהבתם של מנפרד הרבסט, גיבורה הראשי ושל שירה, אחות בית חולים מודרנית ושערורייתית. הרבסט, איש אקדמיה יבשושי, שאהבתו לאשתו גוועה, אהבתו האסורה לשירה הסוערת מחזירה לו לזמן מה את טעם החיים.

ביקורות
שוש וייץ כתבה עליה ב"ידיעות אחרונות":

בועז עברון כתב ב"ידיעות אחרונות":

אליקים ירון כתב על ההצגה ב"מעריב":

מירי פז כתבה ב"דבר":

ב"שיקגו סן טיימס" נכתב עליה:

ריצ'רד כריסטאנסן כתב על "שירה" ב"שיקגו טריביון":

שש נפשות מחפשות מחבר
זוהי ההצגה האחרונה שעשה פאלק כבמאי הבית בתיאטרון באר שבע. הוא שם דגש על צבעי השחקנים. השחקנים שגילמו את דמותם של השחקנים בהצגה היו לבושים כולם בצבעים בהירים ואילו שש הדמויות היו לבושות כולן בשחור. כל הזמן התרחש עימות בין שתי הקבוצות. פאלק נתן משימה לכל שחקן בלהקה לעקוב אחרי הדמויות על מנת לדעת כיצד לשחק אותן.

הצגות 
בתיאטרון הרפרטוארי
 הצגה  תיאטרון  מחזאי  שחקנים מרכזיים  שנה הפקה/ תאריך הצגת בכורה הרופא וגרושתו ופרנהיים עיבוד של יורם פאלק לש"י עגנון תיאטרון מרתף גד קינר, אהובה יובל 1971 בית ברנרדה אלבה, תרגום: עזה צבי פדריקו גארסיה לורקה תיאטרון באר שבע רבקה נוימן, חוה אורטמן, ג'טה לוקה 20 בנובמבר 1976 הרצח של פיירו בבית הספר הריאלי ערן בניאל תיאטרון באר שבע דורון תבורי, רבקה נוימן, ג'טה לוקה, זלמן לביוש 16 בפברואר 1977 והיה העקוב למישור עיבוד של יורם פאלק לש"י עגנון הקאמרי זהרירה חריפאי, שמעון בר, אברהם חלפי 1 באוגוסט 1977 רומיאו ויוליה, תרגום: אברהם עוז ויליאם שייקספיר תיאטרון באר שבע דורון תבורי, רבקה נוימן, ג'טה לוקה, מיכאל ורשביאק 6 באפריל 1978 מדובר בוורדים פרנק גילרוי. תרגום: רחל איתן תיאטרון באר שבע שמואל שילה, ציפורה פלד, עמי ויינברג 30 בינואר 1979 שחטתי את דודתי קברט על פי פרנק ודקינד. תרגום: שמעון זנדבנק תיאטרון באר שבע ג'טה לוקה, יוסי קאנץ, נתן דטנר 1979 בית הבובות הנריק איבסן, תרגום: גד קינר תיאטרון באר שבע דינה דורון, גדעון שמר 1979 ראש העיר הבא ברוך נאדל תיאטרון באר שבע הוגו ירדן, שלמה סדן, טינה טולין מותו של פקיד ערב מערכונים מאת אנטון צ'כוב תיאטרון באר שבע הצגת יחיד של מרק חסמן 1981 חיים בתיאטרון דייוויד מאמט תיאטרון באר שבע מרק חסמן, נתן דטנר 1981 שש נפשות מחפשות מחבר לואיג'י פיראנדלו, תרגום: עדה בן-נחום תיאטרון באר שבע טטיאנה קנליס-אולייר, מרק חסמן, יוסי יבלונקה, נתן דטנר 7 ביולי 1981 שי מעגנון - צרור סיפורים לילדים על פי ש"י עגנון תיאטרון אורנה פורת ליאת גורן, אייל ברטונוב, אליעזר אפלבוים 1982-1981 הקול האנושי והיפהפה האדיש ז'אן קוקטו תיאטרון באר שבע מרגלית סטנדר, נתן דטנר 1982 דה יו ליאונרד תיאטרון באר שבע מרק חסמן, שרגא הרפז, אוהד שחר הקיצו ורננו קליפורד אודטס, תרגום: עדה בן-נחום תיאטרון חיפה דורון תבורי, רות סגל, שמואל רודנסקי 8 במאי 1982 יונו והטווס שון או'קייסי, תרגום: יואב לורך תיאטרון באר שבע זהרירה חריפאי, מרק חסמן, אוהד שחר 1983 סיפור סתיו תיאטרון באר שבע מרק חסמן, הוגו ירדן, אלישבע מיכאלי אגדת חורף ויליאם שייקספיר, תרגום: רפאל אליעז תיאטרון החאן אבינעם מור-חיים, אבי פניני, אריה צ'רנר, אורי אברהמי, אורלי זילברשץ 1983 שבועת אמונים עיבוד של יורם פאלק לש"י עגנון פסטיבל עכו, תיאטרון הספרייה עידית טפרסון 17 באוקטובר 1984 שאלה של גאוגרפיה נלה ביילסקי, ג'ון ברגר. תרגום: עדה בן-נחום תיאטרון באר שבע מרק חסמן, ליאת גורן, יוסי יבלונקה נובמבר 1985 העד מוטי לרנר על פי שולמית הראבן תיאטרון אורנה פורת ענת מנדלסון, דני לרנר 1986-1985 בן אדם פראנץ קאסבר קרויץ תיאטרון הספרייה גד קינר, אהובה יובל, רמי חזקיהו 22 בפברואר 1986 נידוני אלטונה ז'אן-פול סארטר, תרגום: יצחק גורמזאנו גורן בית ליסין שמואל וילוז'ני, טטיאנה קנליס-אולייר, יוסי ידין, מיכל בת-אדם 22 בפברואר 1988 שירה יורם פאלק על פי ש"י עגנון הקאמרי 11 במרץ 1989 על המדרכה יורם פאלק בית ליסין לבנה פינקלשטיין, חיים חובה, רבקה בכר, אסתי ירושלמי 1990 פויגלמאן על פי רומן של אהרן מגד, תרגום ליידיש: משה סחר תיאטרון יידישפיל יעקב אלפרין, קרול מרקוביץ', רוזינה קמבוס 3 בספטמבר 1991 שלאף שטונדה עיבוד של יורם פאלק ודניאלה מיכאלי לסיפורה של יהודית קציר פסטיבל תיאטרונטו, זכתה במקום הראשון בפסטיבל ואחר-כך רצה בבית ליסין הצגת יחיד של דניאלה מיכאלי 1991 קערת העץ אדמונד מוריס קופרודוקציה של תיאטראות הספרייה והבימה שמעון פינקל, אברהם מור, אליעזר יונג הספרייה: 27 בנובמבר 1991; הבימה: 29 בינואר 1994 משחק כפול טרנס רטינגן הבימה אליעזר יונג, ליאת גורן, ברוך דרור, אבישי פיש, אברהם מור 7 בנובמבר 1992 מסעות בנימין השלישי אהרן אשמן בעיבוד למנדלי מוכר ספרים תיאטרון יידישפיל יעקב בודו, יעקב אלפרין 1994 בית המלאכה ז'אן קלוד גרמברג תיאטרון באר שבע אדוה עדני, רבקה גור, שרה פון שוורצה, גיל פרנק 28 בפברואר 1994 תמול שלשום עיבוד של יורם פאלק לעגנון הקאמרי רפי ויינשטוק, אירינה סלזניובה, נטע סובול, אלישבע מיכאלי 25 ביולי 1994 מירה'לה אפרת יעקב גורדין, תרגום: שמואל עצמון תיאטרון יידישפיל אורנה פורת 31 בדצמבר 1994 להלביש עירומים עיבוד של יורם פאלק ללואיג'י פיראנדלו תיאטרון הספרייה אסנת פישמן 25 באוקטובר 1995 וידויו של שחקן שמעון פינקל בעיבוד לאנטון צ'כוב הבימה הצגת יחיד של שמעון פינקל 7 בדצמבר 1995 בדמי ימיה עיבוד של יורם פאלק לש"י עגנון תיאטרון הספרייה הצגת יחיד של עידית טפרסון 7 במרץ 1996 בן חור והרבנית נדב בן יהודה פסטיבל עכו ואחר-כך בית ליסין עמוס לביא, חגית דסברג 1996 אסתרלין יקירתי ש"י עגנון תיאטרון החאן יהויכין פרידלנדר, יעל ברנפלד, אבינעם מור-חיים 5 ביוני 1997 שימון יצחק בר-יוסף הפקה של תיאטרון החאן, הציגה קודם כל בתיאטרונטו ואחר-כך בחאן הצגת יחיד של יהויכין פרידלנדר 3 במרץ 1999 כנגן המנגן שמואל יוסף עגנון תיאטרון החאן יגאל שדה, יהויכין פרידלנדר, ליאת גורן, ליליאן ברטו, ניר רון 8 ביולי 2000 סיפור פשוט בתיאטרון האידי עיבוד של שמואל עצמון לש"י עגנון תיאטרון יידישפיל גרא סנדלר, ענת עצמון, הלנה ירלובה 2002 ירח דבש מעונן יורם פאלק פסטיבל תיאטרון קצר בצוותא ענת עצמון, יורם יוספסברג, כנרת לימוני, נמרוד ברגמן 22 בדצמבר 2004 ככה זה קרה יורם פאלק בעיבוד ותרגום לרומן מאת נטליה גינצבורג תיאטרונטו ואחר-כך תיאטרון גשר הצגת יחיד בביצועה של נטשה מנור 4 באפריל 2007 בלדה ספרדית עיבוד של יורם פאלק לרומן של ליון פויכטוונגר תיאטרון באר שבע יונית טובי, ענת זמשטייגמן, טל ירימי, עופר זוהר 2008 הרי את לעצמך מחזה תיעודי של יורם פאלק על פי ספרה של שולמית ולפיש ההצגה הועלתה לראשונה בפסטיבל אישה בחולון, מרץ 2010 והציגה בתיאטרון גשר החל מ-22 במאי 2010 נטשה מנור, סבטלנה דמידוב, מיכל ויינברג 2010 סולומון גריפ חנוך לוין יידישפיל יעקב בודו, אנאבלה, ישראל טרייסטמן, אנדריי קשקר, יובל רפפורט 12 בינואר 2013 תמונות מחיי הכפר עיבוד של יורם פאלק לעמוס עוז החאן יהויכין פרידלנדר, אודליה מורה-מטלון, עירית פשטן, ניר רון 22 במרץ 2014

הצגות נבחרות בבית צבי

 הצגה  מחזאי  הצגת בכורה הערב אימפרוביזציה לואיג'י פיראנדלו 31 במרץ 1984 תמונות ציד מבוואריה התחתית מרטין שפר 16 במרץ 1985 כטוב בעיניכם (עם ריטה) ויליאם שייקספיר 24 במאי 1986 קייטנים מקסים גורקי 17 ביוני 1986 המלט (עם גיל פרנק) ויליאם שייקספיר, תרגום: ט. כרמי 19 במאי 1987 דוניה רוסיטה הרווקה פדריקו גארסיה לורקה 30 בדצמבר 1989 גביע הכסף שון או'קייסי 13 באוקטובר 1990 גן הדובדבנים אנטון צ'כוב 18 באפריל 1992 מירה'לה אפרת יעקב גורדין 1996 הים הכחול העמוק טרנס רטינגן 23 באוקטובר 1997 בלוז למיסטר צ'ארלי ג'יימס בולדווין 1997 ינטל יצחק בשביס-זינגר 13 באפריל 2002

הופעות בעולם
 1995 – ההצגה "מירה'לה אפרת" של תיאטרון יידישפיל, בכיכובה של אורנה פורת, הופיעה בווינה.
 1990 – ההצגה "שירה" טסה למסע הופעות ברוסיה: לנינגרד ומוסקבה; וכן השתתפה בפסטיבל התיאטרון של שיקגו.

קישורים חיצוניים

 יורם פאלק באתר הבמה
 על ההצגה "סולומון גריפ", באתר צוותא
 יעקב בר-און, ריאיון: יורם פאלק מביים חנוך לוין ביידישפיל, באתר הבמה, 7 בינואר 2013

הערות שוליים

קטגוריה:במאי תיאטרון ישראלים
קטגוריה:מחזאים ישראלים
קטגוריה:שדה אליהו: אישים
קטגוריה:בוגרי אוניברסיטת תל אביב
קטגוריה:ישראלים שנולדו ב-1941